**К ОПУБЛИКОВАНИЮ**

КОМИ РЕСПУБЛИКАЛÖН

**ОЛАНПАС**

**«Коми Республикаын**

**сиктса олан пунктъясын старӧстаяслӧн**

**уджкӧд йитчӧм ӧткымын юалӧм ладмӧдӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося йирым тӧлысь 24 лунӧ

**1 статья.** Пыртны «Коми Республикаын сиктса олан пунктъясын старӧстаяслӧн уджкӧд йитчӧм ӧткымын юалӧм ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2018, 17 №, 293 ст.; 2019, 8 №, 105 ст.; 2021, 3 №, 49 ст.; 22 №, 404 ст.; 2023, 6 №, 97 ст.; 2024, 8 №, 126 ст.) татшӧм вежсьӧмъяс:

1) водзкывйын «Федеральнӧй Оланпаслӧн 271 статья серти» кывъяс вежны «Федеральнӧй Оланпас серти» кывъясӧн;

2) содтыны татшӧм сюрӧса 41 статья:

**«41 статья**

Старӧсталысь кандидатура вӧзъян юалӧм серти, а сідзжӧ старӧсталысь уджмогъяс кадысь водз дугӧдан юалӧм серти сиктса олан пунктса гражданалӧн чукӧртчылӧмӧ вермӧны пырӧдчыны тайӧ сиктса олан пунктын бӧрйысян инӧда олысьяс, а сідзжӧ сэк, кор тайӧс урчитӧма муниципальнӧй нормативнӧй инӧда актъясӧн, Россия Федерацияса граждана, кодъяслы чукӧртчылӧм нуӧдан лун кежлӧ тырис 18 арӧс да кодъяслӧн эмбурын тайӧ сиктса олан пунктлӧн мутасын меститчӧм олан жыр.».

**2 статья.** **Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.**

Коми Республикаса Юралысь В.В. Уйба

Сыктывкар

2024 вося вӧльгым тӧлысь 5 лун

77-РЗ №